રમેશ જોષી નવસારી-વિજલપોર બંને પાલિકાનાં સીઓ હતા પરંતુ નહેરના પાણીની તકરારમાં તેઓએ વિજલપોરની તરફેણ કરી હોવાનું સ્પષ્ટ હતુ. નવસારીને કોઇપણ સંજોગોમાં વિજલપોરને પાણી આપવું જ પડશે એવો સ્પષ્ટ મત હતો. જો કે તેમનાં મતથી નવસારીનાં સત્તાધીશોમાં નારાજગી હોવાનું કહેવાય છે. સોમવારે કલેક્ટરની ઉપસ્થિતિમાં બે ધારાસભ્યોની હાજરીમાં બંને પાલિકાની નહેરનાં પાણીનાં મુદ્દે થયેલી બેઠકમાં ભારે ટનાટની અને સીઓ જોષીના રૂખ બાદ તેમની બદલીની માંગ બળવત્તર બની હોવાનું કહેવાય છે.